(388) 
en a bien ouvret. » Quant ledist prouvost (entendit) soy ainsi 
ranpronner,, il s’en argua et prist ledist homme par le quevai- 
che, comme s’il le veussist estranner, et commanda à siergans 
qu’il le mésissent en prison, en le fosse. Dont le prirent lesdis 
siergans et le voloient enmener, quant il prist à cryer : « Bonne 
yens, me lerrès-vous enmener? chou que j'ai dit, je l’ay dit 
ousi bien pour vous que pour my. » Dont coururent pluiseur 
sens et le rostèrent à dis siergans, maloré le prouvost, puis pri- 
rent à cryer : « alarme ! alarme ! » Delà s’enfuyrent-il vier l’os- 
tel mestre Piere d'Orgimont, lequel avoit aporté le mandement 
de leditte gabielle, à le requeste d’auquns des plus grans de 
la ville; mais il ne le trouvèrent point, car il s’estoit tout en 
haste partis de le ville, et en aloit viers Paris. Delà revinrent-il 
tout escauffés au bieffroit pour sonner le bancloq que pour le 
quemune armer et eus asambler, mais il trouvèrent le corde 
coppée; dont montèrent aucuns tout hault sières (sur) les clo- 
ques et sonnèrent le bancloqque et le vingneron tout ensamble, 
que onques ne joquèrent jusques l’endemain au cler jour. 
Quant le souvreneur et cheus qui estoient en halle oyrent le 
hahay, cascuns s’enfuy que mieux mieux, et s’alla ledit sou- 
vreneur muchier en le plisse Nostre-Dame, et demora là le 
nuitié; et les aultres bourgeois de la ville s’aloient muchier, 
cascuns là 1l cuidoit estre plus seurement. 
Dou bieffroit alèrent celle sent viers le court l’évesque pour 
rompre les prisons et laisser les prisonniers hors, et aussy pour 
y cuidier trouver ledit Piere d’Orgimont. Dont vint le vesque 
contre euls pour les voloir repaissir, et leur dist : « Biau se- 
oneur, soyés à vo pais, et je vous promaic sur à pierdre me 
n'évesquiet, que le gouvreneur et my ferons tant par deviers 
le roy que lesdittes gabielles seront misses au nient ; car sachiés 
que che n’a point esté par le souvreneur, car c’est ur boin 
loyel chevallier , mais il luy faloit obéir au mandement que le 
roy luy avoit envoyet , puis que nus ne le contredissoit, » 
-Apriés ches parolles partirent celle gent du vesque, mais 
ains qu'il partissent , il alumèrent pluiseurs falos, car il estoit 
